*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*37. számú előterjesztés*

Bátaszék Város Önkormányzata Képviselő-testületének 2018. február 14.-én,

16 órakor megtartandó ülésére

*Városi Sportcsarnok új áram mérőhely kialakítás kivitelezési munkáira vállalkozó kiválasztása*

|  |
| --- |
| **Előterjesztő:** Dr. Bozsolik Róbert polgármester**Készítette:**  Bozsolik Zoltán városüzemeltetési mb. irodavezető  **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:** Pénzügyi és Gazdasági Bizottság: 2018.02.13. |

***Tisztelt Képviselő-testület!***

Bátaszék Város Önkormányzatának Képviselő-testülete a 351/2017.(XII.13.) önkormányzati határozatával döntött a Kalász János Városi Sportcsarnokban új áram mérőhely kialakításáról a villamosenergia költségek csökkentését szolgáló fejlesztések elősegítése érdekében.

A kialakítással kapcsolatban az előkészítő munkák megkezdésre kerültek. Az árammérőhely kialakításának költsége három részből tevődik össze.

1. Figyelemmel az épületben várható fogyasztás egyidejűségére 3X80A teljesítményt kell igényelni az áramszolgáltatótól. Ennek díja teljesítmény vásárlás/csatlakozási díj 3.600,-Ft+ÁFA/Amper (32A ingyenes): 950.976,-Ft.
2. Csatlakozóvezeték létesítés díja (15 méter felett 4.000,-Ft+ÁFA /méter), 45 m vezeték esetén: 152.400,-Ft.
3. Új árammérőhely kivitelezési munkái.

Ajánlattételre szóló felhívás került kiküldésre három vállalkozónak, melynek tárgya:

Városi Sportcsarnok (594/2 hrsz.) új áram mérőhely kialakítás kivitelezési munkái.

Az ajánlattételi határidő lejártáig kettő ajánlattevő nyújtotta be ajánlatát. Az ajánlatok formai és tartalmi szempontoknak megfelelnek.

T-Wall Kft. (7100 Szekszárd, Klapka ltp. 1.)

860.000,-Ft + 27% Áfa ( Ft) összesen: 1.092.200,- Ft

V & V ELECTRO Korlátolt Felelősségű Társaság (7147 Alsónána, Rákóczi utca 2/A)

773.563,-Ft + 27% Áfa ( Ft) összesen: 982.425,- Ft t

A legalacsonyabb ajánlati árat a **V & V ELECTRO Korlátolt Felelősségű Társaság** adta bruttó 982.425,-Ft összeggel, ezért javasoljuk az ajánlattevővel történő szerződéskötést.

Továbbá javasoljuk a csatlakozási díj és a csatlakozóvezeték létesítés díjának fedezetéül 1.103.376,-Ft összegű forrás biztosítását is, így összesen a mérőhely kialakításának várható költsége 2.085.801 Ft.

Kérem vitassák meg az előterjesztést és támogassák a határozati javaslatot.

***H a t á r o z a t i j a v a s l a t :***

**Kalász János Városi Sportcsarnokban önálló új áram mérőhely kialakítására**

Bátaszék Város Önkormányzatának Képviselő-testülete;

1. a Kalász János Városi Sportcsarnok önálló új áram mérőhely kialakítás kivitelezési munkái elvégzésével a legalacsonyabb ajánlati árat tevő **V & V ELECTRO Korlátolt Felelősségű Társaságo**t (7147 Alsónána, Rákóczi utca 2/A) bízza meg bruttó 982.425,- Ft vállalkozási díjért,
2. a csatlakozási díj és a csatlakozóvezeték létesítés díj kifizetését 1.103.376,-Ft összeggel jóváhagyja,
3. a vállalkozási díj, a csatlakozási díj és a csatlakozóvezeték létesítés díj kifizetése érekében 2.100.000 Ft-ot az önkormányzat 2018. évi költségvetésében a beruházási kiadások e célt szolgáló keretösszegének terhére biztosítja,
4. felhatalmazza a város polgármesterét a feladat ellátására vonatkozó szerződések aláírására.

*Határidő:* 2018. február 28.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*:

V & V ELECTRO Korlátolt Felelősségű Társaságot

Bátaszéki KÖH városüz. iroda

Bátaszéki KÖH pénzügyi iroda

 irattár